Berlingske Tidende, 1784-12-01
Fra Christiansborg Slot er den 10de November d. A. udgivet en Forordning, hvorved bekiendtgiøres: At ligesom Hs. Majestæt ved en Forordning af 20de September 1780 har seet Sig foranlediget til at anordne, at de Bekostninger, som medgaae til Iværksættelsen af adskillige nyttige Foranstaltninger imod den fordærvelige Qvægsyges Udbredelse fra Aarets Begyndelse 1781 og siden fremdeles hvert Aar skulle erstattes af de blant Hs. Majestæts kiere og troe Undersaattere i Hs. Majestæts Rige Danmark, Bornholm undtagen, som eie og bruge Qvæg, og altsaa høste den nærmeste Fordeel og Sikkerhed af bemeldte Foranstaltninger; og Hs. Majestæt derhos ved samme Forordnings 3die §. allernaadigst haver tilsagt, at ville lade saavel det fulde aarlige Beløb af disse Udgivter og Bekostninger, som og Repartitionen selv eller det Tilskud, som enhver Vedkommende af Hs. Majestæts Undersaatter til sammes Erstatning skal udrede, for hvert Aar ved en trykt Forordning bekiendtgiøre; saa har Hans Majestæt og ved den af Hans Majestæts allernaadigst anordnede Commission i sin Tid ladet Sig allerunderdanigst forelægge en nøiagtig Beregning over alle ved Foranstaltningerne i Anledning af Qvægsygen, for saavidt Hs. Majestæts Rige Danmark vedkommer, udi Aaret 1781 forefaldne og af Hs. Majestæts Casse forskudte Udgivter af det Slags, som udi forberørte Forordnings 2den og 4de §. ere bestemte og opregnede. Disse Udgivter og Bekostninger for Aaret 1781 beløbe, efter forommeldte under 25de November 1782 af Hs. Majestæt allernaadigst approberede Beregning, i alt 73110 Rdlr. 72 Sk.; saa at Erstatningen af denne Summa, naar den i Følge Forordningen af 20de December 1780, dens 5 s., heel og paa eengang skulde lignes paa det derudi benævnte Hartkorn, vilde udkræve af hver Tønde Hartkorn Ager og Eng et Tilskud af 22 Skilling, og af hver Tønde Skovskylds Hartkorn 11 Skilling. Men da Hs. Majestæt har taget i Overveielse, hvorledes dette fulde Tilskuds Udredelse paa eengang maaskee vilde forvolde Landmanden i adskillige Egne af Hs. Majestæts Rige Danmark en saa meget mere følelig Byrde, som de sidstforløbne Aaringer i adskillige Henseender have været i Almindelighed ufordeelagtige for ham, hvilket og har bevæget Hs. Majestæt til at holde Paabuddet, angaaende Erstatningen af berørte Udgivter, indtil denne Tid tilbage, saa har Hs. Majestæt nu til Byrdens Lettelse allernaadigst besluttet at udskrive til Betaling med dette Aars October og næstkommende Aars Januarii Qvartals Skatter ikkun 12 Sk. per Tønde Hartkorn Ager og Eng, og halvt saa meget af hver Tønde Skovskylds Hartkorn, men derimod at lade det, som endda maatte mangle til den fulde Sums Erstatning, efter at de Afgivter, som af Hovedgaardenes Eiere eller Forpagtere, samt af Kiøbstæderne, i Følge Forordningen af 20de September 1780, dens 6te §., bør erlægges, i Hs. Majestæts Casse ere indkomne, i sin Tid paaligne Hartkornet, tilligemed de i Aaret 1782 forefaldne ulige mindre betydelige Udgivter. Hs. Majestæt vil altsaa i Anledning af, og i Overeenstemmelse med meerbemeldte Forordning af 20de September 1780, hermed allernaadigst have anordnet og befalet, som følger: Til Erstatning af forommeldte af Hs. Majestæts Casse forskudte Udgivter i Anledning af Qvægsygen for Aaret 1782. skal af alt contribuerende Ager og Engs, samt Skovskylds Hartkorn, Grev- og Friherskabernes privilegerede Bønder godses, Præstegaarders, Degneboeligers og alt andet bemeldte Hartkorn udi Hs. Majestæts danske Provindser, Hovedgaardenes privilegerede Taxter og Kiøbstædernes Jorder, samt Hs. Majestæts Land Bornholm allene undtagne, svares 12 Skilling af hver Tønde Hartkorn, Ager og Eng, og 6 Skilling af hver Tønde Hartkorn, Skovskyld, som erlægges udi Hs. Majestæts Casse udi 2de Terminer, nemlig: Halvdelen 6 Skilling per Tønde Hartkorn Ager og Eng, og 2 per Tønde Hartkorn Skovskyld med indeværende Aars October Qvartals Skatter, og den anden halve Deel med næstkommende Aars Januarii Qvartals Skatter. Dog skulle Hs. Majestæts Amtsforvaltere derhos være tilholdne af dem iblant Hs. Majestæts Undersaattere, som hellere maatte ønske at betale det fulde Tilskud paa eengang til den førstnævnte Termin, sammes Beløb uvægerligen at modtage. Kiøbstæderne i Hs. Majestæts Rige Danmark, som efter Forordningen af 20de September 1780, dens 6te §., ere pligtige at bidrage til dette Slags Udgivter i Forhold af deres Størrelse, Beboernes Vilkaar og Næringer i Almindelighed, samt med Hensigt til det ongefærlige Antal Qvæg, som holdes udi samme, vil Hs. Majestæt allernaadigst have ansatte til de i Aaret 1781 forefaldne Udgivters Erstatning at contribuere, saaledes som følger: Hs. Majestæts Kongelige Residentsstad Kiøbenhavn 7000 Rdlr.; Aalborg 132. Rdlr.; Aarhuus 114 Rdlr.; Assens 33 Rdlr.; Bogense 10 Rdlr.; Callundborg 37 Rdlr.; Colding 39 Rdlr.; Corsøer 34 Rdlr.; Ebbeltoft 13 Rdlr.; Faaborg 29 Rdlr.; Friderichsund 6 Rdlr.; Fridericia 76 Rdlr.; Grenaae 16 Rdlr.; Helsingøer 120 Rdlr.; Hillerød 32 Rdlr.; Hiørring 14 Rdlr.; Hobroe 13 Rdlr.; Holbek 32 Rdlr.; Holstebroe 19 Rdlr.; Horsens 74 Rdlr.; Kierteminde 21 Rd.; Kiøge 47 Rdlr.; Lemvig 9 Rdlr.; Mariager 10 Rdlr. Marieboe 12 Rdlr.; Middelfarth 18 Rdlr.; Nachschou 38 Rdlr.; Nestved 48 Rdlr.; Nibe 16 Rdlr.; Nyeborg, 41 Rdlr.; Nyekiøbing paa Falster 30 Rdlr.; Nyekiøbing paa Morsøe 13 Rdlr.; Nyekiøbing i Sielland 14 Rdlr.; Nyested 11 Rdlr.; Odense 157 Rdlr.; Præstøe 11 Rdlr.; Randers 99 Rdlr.; Ribe 50 Rdlr.; Ringkiøbing 15 Rd., Ringsted 19 Rdlr.; Roeskilde 61 Rdlr.; Rudkiøbing 21 Rdlr.; Rødbye 13 Rdlr.; Saxkiøbing 9 Rdlr.; Sæbye 10 Rdlr.; Schagen 14 Rdlr.; Schanderborg 14 Rdlr. Schielskiøer 16 Rdlr.; Schive 12 Rdlr.; Slagelse 42 Rd., Slangerup 14 Rd.; Sorøe 18 Rd.; Stege 20 Rd.; Store heddinge 12 Rd.; Stubbekiøbing 12 Rd.; Svendborg 48 Rd., Thisted 20 Rdlr.; Warde 19 Rdlr.; Weile 27 Rdlr.; Wiborg 56 Rdlr. og Wordingborg 20 Rdlr.; tilsammen 9000 Rdlr.; som ligeledes udi 2de Terminer, nemlig der halve Beløb næstkommende 11 December, og den anden halve Deel til næste Aars 11te Martii af vedkommende Magistrater eller Byefogder bør afleveres, for saavidt Kiøbenhavn angaaer, til Zahl=Cassen, og for de øvrige Kiøbstæder til vedkommende Amtstue. Dog bliver ogsaa det fulde Tilskuds Betaling til den første Termin tilladt for enhver, som helst maatte ønske at afdrage det paa eengang.